CELEX: 62009TN0465
Language: da
Date: 2009-11-19 00:00:00
Title: Sag T-465/09: Sag anlagt den 19. november 2009 — Jurašinović mod Rådet

30.1.2010   
            
            
               DA
            
            
               Den Europæiske Unions Tidende
            
            
               C 24/59
            
         Sag anlagt den 19. november 2009 — Jurašinović mod Rådet
   (Sag T-465/09)
   2010/C 24/105
   Processprog: fransk
   
      Parter
   
   
      Sagsøger: Ivan Jurašinović (Angers, Frankrig) (ved avocat M. Jarry)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Annullation af afgørelsen af 22. september 2009, hvorved sagsøgeren alene blev givet delvis aktindsigt i følgende dokumenter: Rapporter afgivet af Den Europæiske Unions observatører i Kroatien, vedrørende Knin-området, fra den 1. til den 31. august.
            
         
               —
            
            
               Rådet for Den Europæiske Union — Generalsekretariatet tilpligtes at give aktindsigt i elektronisk form i samtlige udbedte dokumenter.
            
         
               —
            
            
               Rådet for Den Europæiske Union tilpligtes til sagsøgeren at betale et beløb på 2 000 EUR (eksklusive moms) eller 2 392 EUR (inklusive moms) med tillæg af renter svarende til ECB’s rentesats fra dagen for registreringen af stævningen.
            
         
      Søgsmålsgrunde og væsentligste argumenter
   
   Under denne sag påstår sagsøgeren annullation af Rådets afgørelse af 22. september 2009, hvorved han blev nægtet adgang til aktindsigt i rapporter afgivet af Den Europæiske Unions observatører i Kroatien, vedrørende Knin-området, fra den 1. til den 31. august 1995.
   Til støtte for sit søgsmål har sagsøgeren gjort tre anbringender gældende:
   
               —
            
            
               Det vil ikke være til skade for beskyttelsen af offentlighedens interesser med hensyn til internationale forbindelser i medfør af artikel 4, stk. 1, i forordning (EF) nr. 1049/2001 (1), idet
               
                           —
                        
                        
                           der er ikke knyttet nogen konkret beskyttelsesinteresse til de pågældende dokumenter, og
                        
                     
                           —
                        
                        
                           selv om det måtte antages, at der var knyttet konkrete beskyttelsesinteresser til de udbedte dokumenter, bestemmer artikel 4, stk. 7, i forordning nr. 1049/2001, at »undtagelserne som fastlagt i stk. 1-3 finder kun anvendelse i den periode, hvor beskyttelsen er begrundet i dokumentets indhold«. Imidlertid er halvdelen af den maksimale beskyttelsesperiode, der er foreskrevet i artikel 4, stk. 7, forløbet, hvilket berettiger, at der gives aktindsigt i de udbedte dokumenter.
                        
                     
                           —
                        
                        
                           Endelig er de udbedte dokumenter ikke følsomme dokumenter i henhold til artikel 9 i forordning nr. 1049/2001.
                        
                     
         
               —
            
            
               Det vil ikke være til skade for den offentlige sikkerhed i henhold til artikel 4, stk. 1, i forordning nr. 1049/2001, idet
               
                           —
                        
                        
                           den omstændighed, at tredjemand i disse dokumenter udtaler sig »på fortrolig vis«, er uden betydning, idet forordning nr. 1049/2001 ikke giver en institution ret til at afslå aktindsigt i et dokument med henblik på en hypotetisk beskyttelse af »tredjemand«.
                        
                     
                           —
                        
                        
                           Rådets argumentation, der tilsigter at »beskytte« observatørers, vidners og kilders fysiske integritet, er udtryk for et ønske om beskyttelse af disse personers private interesser og berører ikke den offentlige sikkerhed.
                        
                     
                           —
                        
                        
                           Rådet har altid mulighed for med henblik på at varetage et diskretionshensyn i forhold til visse personer og under iagttagelse af hensynet til offentligheden at begrænse offentlighedens adgang til de udbedte dokumenter ved i de pågældende dokumenter at fjerne navnemæssige henvisninger, som giver mulighed for at identificere »tredjemand«.
                        
                     
         
               —
            
            
               Der er tidligere sket offentliggørelse af de udbedte dokumenter.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).